Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19620

f) a helikopter talaj feletti magassága, mindegyik bemutató repülésre. 6.2 A zaj vizsgálati referencia körülmények jelentése A helikopter helyzet- és teljesítmény adatokat, valamint a mért zajt a jelen kötet II. Rész, 11. Fejezet, 11.5 pontjában megadott zaj vizsgálati referencia körülményekre kell korrigálni. E körülményeket, beleértve a referencia paramétereket, az eljárásokat és a konfigurációt, jelenteni kötelező. 6.3 Az eredmények érvényessége 6.3.1 A mérőpontot legalább hat alkalommal kell átrepülni. A vizsgálati eredményeknek egy átlag SEL-t és ennek 90 százalékos magbízhatósági határértékét kell eredményezni; a zajszint a mérőpont felett végzett összes érvényes vizsgálat referencia eljárásra korrigált akusztikai méréseinek aritmetikai átlaga. 6.3.2 Kellő mennyiségű mintának kell rendelkezésre állni ahhoz, hogy a ±1.5 dB(A)-t meg nem haladó 90 százalékos megbízhatósági határérték statisztikailag megállapítható legyen. Kivéve, ha a bizonyítványt kiadó hatóság jóváhagyja, az átlagolási folyamatból egyetlen vizsgálati eredmény sem hagyható ki. Megjegyzés: - A 90 százalékos megbízhatósági intervallum kiszámításának módszere az "Enviromental Technical Manual on the Use of Procedures in the Noise Certification of Aircraft (Doc 9501)" 1. Függelékében található.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes